Тақырыбы: Не үйрендік, не білдік?

Мақсаты: Балаларға реттік санау қабілетін ұштау. Таңертең, түн- тәулік бөліктерімен таныстыруды жалғастыру; заттар жиынтығын салыстыруды, бір зат қайда,көп зат қайда тұрғанын ажыратуды үйретуді жалғастыру,заттарды көлеміне қарай сәйкестендіру қабілетін пысықтау.Балалардың зейіні мен логикалық ойлау қабілетін дамыту.

Қажетті құрал жабдықтар мен көрнекіліктер: таңертең, түн мезгілі бейнеленген суреттер;үлкен- кіші заттар бейнеленген сурет,слайд.

Оқу іс- әрекет барысы:

Шаттық шеңбері:

Арайлап таң атты,

Алтын сәуле таратты.

Жарқырайды қаламыз

Жарқырайды даламыз,

Қайырлы таң қонақтар!

Қайырлы таң балалар!

Сәлеметсіздер ме!

Тәрбиеші:Балалар қазір жылдың қай мезгілі?

-Қыс мезгілінде неше ай бар?

-Бір аптада неше күн бар?

-Жарайсыңдар балалар бүгінгі оқу іс-әрекетіміз «Математика патшалығы» деп аталады.

-Ерте,ерте ертеде математика атты патшалықта Медина атты ханша өмір сүріпті.Әдемі сарайда іші пысқан ол бірде былай деп армандапты.

Ханша:Ох шіркін Мына әсем сарайда менің көп достарым болса ғой.Мен олармен өлең тақпақ айтып, жұмбақ шешіп бірге ойнар едім.

Бастаушы.Осы кезде сарай алдына бойы сорайып,мойны қылқиып 1 саны келіп есік қағады.

1-саны: Тук тук.кім бар екен бұл сарайда? Рұқсат болса мынау әсем сарайға кіріп тынығып алар едім.

Ханша: Бұл сарайда мен Медина ханша тұрамын.Ал сен кімсің?

1 саны:

Мені келсе білгің,

Мен таяқша бірлік.

Барлық санға жол бастап

Ең басында тұрамын.

Ханша: Қош келдің «1» саны. Сен сарайға кіру үшін менің тапсырмамды орындауың керек. Тақтадағы суретке мұқият қарап бір-бірден тұрған заттарды атап,оларды қоршап сыз.(өзінің әкелген тапсырмасын ұсынады)

Сарай алдына басы салбырап, мойны иілген әбден шаршаған 2 саны келді.

2 саны: тук-тук Бұл әсем сарайда кім тұрады?

Ханша: Мен Медина ханша тұрамын. Ал сен кімсің?

2 саны.

1-ден кейін тұрамын,

1-ден кейін тұрағым

1-ді 1-ге қосқанда

Мен шығамын,шырағым.

Мен – «2»деген санмын

Ханша:Сарайға кіру үшін менің тапсырмам бар.Тақтадағы суретке қарап кірпіге көп алма қайда,бір алма қай жерде тұрғанын айтып берші.Меніңде балаларға тапсырмам бар .(тапсырмасын ұсынады)

Бастаушы: Осы кезде ілбіп басын,аяғын сүйретіп «3» саны келіп есік қағады.

-Тук тук Бұл әдемі сарайда кім тұрады?

Ханша:Мен Медина ханша. Ал сен өзің кімсің?

3 саны:

2-ден соң әрқашан

3 саны мен тұрамын.

Байқап қарап түріме

Екі айшықтан құралды.

Мен-3 деген санмын.

Сарайыңа кіріп демалайыншы.Шаршадым.

Ханша: Сарайға кіру үшін бізге санамақ айтып көрші.(санамақ айтады, әкелген тапсырмасын ұсынады)

Тәрбиеші: Аяғын талтаңдай нық басып 4 саны келеді.

4 саны: Тук-тук бұл әсем әдемі сарайда кім тұрады?

Ханша:Мен Медина ханша. Ал сен өзің кімсің?

4 саны: Басым екі таяғым

Жалғыз бірақ аяғым.

Менің мәлім баяғы

Төрт түліктің аяғы

Мен- «4» санымын.

Сенің сарайыңа кіріп демалайыншы.

Ханша: әрине кіресің бірақ әуелі менің тапсырмамды орында. 4 туралы санамақ айтып бер.(санамақ айтып береді)

Тәрбиеші: сарайға елпілдеп жүгіріп 5 саны келеді.

5 саны:Тук тук Мынау неткен әсем сарай! Мұнда кім тұрады екен?

Ханша: Мен Медина ханша өзің кімсің?

5 саны:

4-тен кейін 5-ті.

Білу оңай десті

Саусағыңды санасақ,

Табаласың 5-ті»

Мен- «5» деген санмын.

Тәрбиеші: Дұрыс айтасың 1,2,3,4,5-шынында саусағы 5-еу. Бірақ сарайға кіру үшін ханшаның тапсырмасын орындауың керек.5 туралы санамақ айтып бер.

**Сергіту сәті**:

Оңға,оңға бір қадым,

Солға, солға бір қадым.

Алдымызға қарай бір қадым,

Жоғары, төмен қарайық.

Орнымызды табайық.

 **«1» санының тапсырмасы**: «Үлкен және кішкентай» ойыны

Балалар суретте үлкен және кішкентай кірпі және үлкен және кішкентай кеселер бейнеленген. Үлкен кесе үлкен кірпіге, кішкентай кесе кішкентай кірпіге жол саламыз.

**«2» санының тапсырмасы**: Логикалық жұмбақ. «Бір қазан сүт» ертегіні айту.

Көбелек келіп күмп етіп,

Көбігін ішіп ол кетті.

Жапалақ келіп жалп етіп,

Жартысын ішіп ол кетті.

Қарға келіп қарқ етіп,

Қалғанын ішіп ол кетті.

Сауысқан келіп саңқ етіп,

Сарқып ішіп ол кетті.

Қырғауыл келіп қиқу сап,

Қазан түбі қаспағын,

Қырнап ішіп ол кетті.

Балалар қазан сүтті қанша құс, қанша көбелек келіп ішкенін санайықшы.

Балалар құстар көп көбелек біреу екенін айтады.

**«3»санының тапсырмасы**:Бір тәулікте неше мезгіл бар?

Жұмбақтар шешу.(таңертең,түс,кеш,түн)

**«4» санының тапсырмасы**: «Бұл қай кезде болады?» ойыны.

Шарты: балалар суретте бейнеленген таңертеңгі мезгіл туралы айтып береді.

**«5» санының тапсырмасы**: «Бұл қай кезде болады?» ойыны

Шарты: балалар суретте бейнеленген түнгі мезгіл туралы айтып береді.

Жарайсыңдар балалар енді осы тәулік мезгілдеріндегі ай мен күнді қағаз бетіне түсірейік. (балалар екі топқа бөлінеді бірінші топ таңертеңгі күн бейнесін, екінші топ түнгі ай белгісін бастырады. Арнайы картошкадан қиылып жасалған ай мен күн белгісін бояуға малып бастырады)

Балалардың жұмыстарын мадақтап тақтаға ілдіртіп оқу іс-әрекетті қортындылайды

Дөңгеленіп тұрайық

Шеңберді біз құрайық.

Кездескенше күн жақсы,

Сау саламат болайық, - деп келген қонақтармен қоштасады.





